เงินบาทเปิดตลาดเช้าที่ 31.27/29
ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 31.27/29 ปรับตัวแข็งค่าตามภูมิภาค
20 ธ.ค. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 31.27/29 ปรับตัวแข็งค่าตามภูมิภาค
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 31.27/29 บาท/ดอลลาร์ ขยับแข็งค่าเล็กน้อยจากช่วงปิดตลาดเย็นวานนี้ที่ระดับ 31.29/31 บาท/ดอลลาร์ โดยเคลื่อนไหวในทิศทางเดียวกันกับค่าเงินในภูมิภาค แต่สวนทางกับเงินยูโรที่ปรับตัวอ่อนค่า
"แกว่งตัวในกรอบแคบๆ ทิศทางยังไม่ชัดเจน ไม่น่าจะมีวอลุ่มมาก" นักบริหารเงิน กล่าว
ตลาดยังรอดูปัจจัยใหม่ที่มาส่งผลกระทบ โดยเฉพาะแนวทางการแก้ปัญหาหนี้สาธารณะของยุโรป ขณะที่การลงทุนมีไม่มากนักเนื่องจากเป็นช่วงใกล้เทศกาลปีใหม่
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 78.03/08 เยน/ดอลลาร์ ปรับตัวอ่อนค่าจากระดับ 77.87/91 เยน/ดอลลาร์ ส่วนเงินยูโรอยู่ที่ระดับ 1.2996/3000 ดอลลาร์/ยูโร ปรับตัวอ่อนค่าจากระดับ 1.3030/3032 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวในกรอบแคบๆ โดยมองกรอบไว้ระหว่าง 31.25-31.35 บาท/ดอลลาร์